อยากถามว่า พอดีคลอดลูกมาลูกได้9เดือนแล้ว แม่มีอารมณ์แปรปรวน แม่เลี้ยงเอง บางครั้งเหนื่อยจนไม่อยากเลี้ยงลูกต่อ บางทีหงุดหงิดดุด่าลูก บางครั้งก็เผลอตีลูก มีวิธีแก้ไหมค่ะ พ่อก็ไม่ช่วยอะไรเลย เอาแต่นอน
สวัสดีค่ะ จากอาการดังกล่าวมาดูอาจจะเป็นการหงุดหงิดหรือการเปลี่ยนแปลงทางอารมณ์ที่เกิดจากความเหนื่อยล้าจากการเลี้ยงบุตร หรือเป็นภาวะซึมเศร้าหลังคลอดภาวะซึมเศร้าหลังคลอด (Postpartum Depression) ซึ่งคือภาวะอาการซึมเศร้า เสียใจ วิตกกังวล และอ่อนเพลียมากจนไม่สามารถเลี้ยงลูกหรือทำกิจวัตรประจำวันได้ตามปกติ ในบางรายอาจรุนแรงถึงขั้นมีความคิดอยากทำร้ายตนเองและบุตรของตนเองด้วยสาเหตุอาจเกิดจากความเครียด ความกดดันจากการมีบุตร มีประวัติป่วยเป็นโรคซึมเศร้าอยู่เดิม มีปัญหาทางการเงิน เป็นการตั้งครรภ์ที่ไม่พร้อมแนะนำพบจิตแพทย์หรือปรึกษากับสูตินรีแพทย์ที่ดูแลก่อนเบื้องต้นได้ว่ามีอาการซึมเศร้าหลังคลอดบุตร การรักษาหลักๆก็คือการทำจิตบำบัดโดยแพทย์ผู้เชี่ยวชาญ และการรับประทานยาต้านเศร้าซึ่งเป็นยาปรับเคมีในสมองเป็นระยะสั้นๆหรือระยะยาวขึ้นกับการดำเนินโรคในแต่ละคนการดูแลตัวเองเบื้องต้น หาเวลาพักผ่อนให้เพียงพอ หากิจกรรมที่ชอบทำเพื่อเบี่ยงเบนความสนใจจากเรื่องเครียด โดยอาจให้คนในครอบครัวคนอื่นๆช่วยดูแลบุตรบ้างไม่ควรปล่อยปัญหานี้ทิ้งไว้ เพราะอย่างที่กล่าวไปค่ะ ว่าถ้าเป็นมาก ในบางรายอาจเกิดความคิดทำร้ายตัวเองและบุตรได้